นักเศรษฐศาสตร์คาดเฟดยังไม่ปรับขึ้นดบ.เดือนก.ย.นี้
สมาคมเศรษฐศาสตร์ธุรกิจแห่งชาติของสหรัฐ (NABE) เปิดเผยผลสำรวจล่าสุดที่แสดงให้เห็นว่า ธนาคารกลางสหรัฐ (เฟด) มีแนวโน้มจะยังไม่ปรับขึ้นอัตราดอกเบี้ยในการประชุมนโยบายการเงินเดือนก.ย.นี้
24 ส.ค. 2558

สมาคมเศรษฐศาสตร์ธุรกิจแห่งชาติของสหรัฐ (NABE) เปิดเผยผลสำรวจล่าสุดที่แสดงให้เห็นว่า ธนาคารกลางสหรัฐ (เฟด) มีแนวโน้มจะยังไม่ปรับขึ้นอัตราดอกเบี้ยในการประชุมนโยบายการเงินเดือนก.ย.นี้
ผลสำรวจความคิดเห็นนักเศรษฐศาสตร์ระบุว่า มีนักเศรษฐศาสตร์เพียง 37% ที่คาดว่าเฟดจะปรับขึ้นดอกเบี้ยในเดือนหน้า ขณะที่เกือบ 25% ระบุว่าการเริ่มปรับขึ้นดอกเบี้ยจะมีขึ้นในช่วงปลายเดือนต.ค. และ 17% ประเมินว่าเฟดจะปรับขึ้นดอกเบี้ยครั้งแรกในเดือนธ.ค. ส่วนอีก 17% คาดว่าจะมีการปรับขึ้นดอกเบี้ยในปีหน้า
ทั้งนี้ เจ้าหน้าที่เฟดกล่าวว่าจะประเมินความคืบหน้าในตลาดแรงงานและการปรับตัวของเงินเฟ้อสู่เป้าหมายที่ระดับ 2% ก่อนที่จะพิจารณาปรับขันอัตราดอกเบี้ย หลังจากที่เฟดได้คงอัตราดอกเบี้ยระยะสั้นไว้ที่ระดับต่ำใกล้เคียง 0% มานับตั้งแต่เดือนธ.ค.2551 เพื่อช่วยให้เศรษฐกิจของประเทศผ่านพ้นจากวิกฤตการเงิน สู่การฟื้นตัวอย่างเต็มที่